Vita:Érsek

message: némileg pontosítottam az Asrikra vonatkozó részt, ugyanis nem az első, hanem a harmadik magyarországi érsek volt (Domokos és Sebestyén-Radla után). továbbá hozzáadtam a 'hercegprímás'-ról szóló részt és még pár apróságot. üdv:– 89.132.12.153 (vita) 2008. július 1., 18:06 (CEST)
A primás kicsit bővebb hatáskör, mint a metropolita (érsek). Az érsek csak az egyháztartomány (érsekség = több egyházmegye) közös képviselője - Magyarországon négy érsekség van - a primás viszont országos területre vonatkozó megbizatás.
(Erdő Péter: Egyházjog, 1152-1156)

message: http://www.ktp.hu/index.php/apostoli-nuncius SZERINT:
"ALBERTO BOTTARI DE CASTELLO
oderzói címzetes érsek, apostoli nuncius
AZ APOSTOLI SZENTSZÉK KÉPVISELŐJE MAGYARORSZÁGON
...
1942-ben született az északkelet-olaszországi Montebellunában.
1966-ban szentelték a Trevisói Egyházmegye papjává ...
1973-ban lépett szentszéki diplomáciai szolgálatba ...
1999 decemberben a pápa foratianai címzetes érseki rangra emelte, és libériai nunciussá nevezte ki ...
2000. január 6-án maga II. János Pál pápa szentelte püspökké a Szent Péter-bazilikában..."
Ezen leírás szerint a nunicus úr címzetes érsek volt már majdnem egy hónappal azelőtt, hogy püspökké szentelték volna. Ez ellentmondhat a szócikk leírásának, amely fixen püspöknek nevezi az érseki rangot? 91.82.242.37 (vita) 2013. január 1., 11:33 (CET)
thread_title:  Érsek, aki nem püspök? 

message: Az idézett állítás nem felel meg a valóságnak. Az ortodox egyházban ugyanúgy léteznek érsekségek, mint a katolikusban. Metropolitának azt az érseket nevezik, akinek saját érseki tartománya van (alárendelt püspökségekkel és érsekségekkel). Érseknek (archiepiscopus) azokat az érsekeket nevezik, akik alá nem tartozik más érsek vagy püspök, ők maguk pedig alárendeltek egy metropolita érseknek (vagy ritkábban magának a pátriárkának). A metropolita mindig érsek is egyben, de nem minden érsek metropolita. A pátriárka egyben érsek és metropolita is (közvetlenül irányít egy főegyházmegyét, az annak alárendelt egyházmegyék és főegyházmegyéknek pedig metropolitája).
A román ortodox egyházban pl. Daniel pátriárka egyben Munténia és Dobrodzsa metropolitája és Bukarest érseke is. De Gyulafehérvárortodox érseke pl. nem metropolita, hanem a szebeni metropolita alá tartozik (aki viszont maga is érsek).--Iegeb vita 2014. április 23., 19:44 (CEST)
thread_title:  "Az ortodox egyházakban az érsek megfelelője a metropolita." - ez nem igaz! 

message: Egyébként a római katolikus egyházban is sok érsek van, aki nem metropolita (nem vezet egyháztartományt). Ilyenek a címzetes érsekek (pl. a legtöbb nuncius), de a közvetlenül a szentszéknek alárendelt (fő)egyházmegyék élén álló érsekek is. Pl. a gyulafehérvári érsek egyedül a gyulafehérvári főegyházmegyét vezeti, mely közvetlenül a Szentszék alá tartozik, nincs metropolitája. A bukaresti érsek-metropolitának viszont saját egyháztartománya van: alá tartozik a szatmári, a váradi, a temesvári és a jászvásári egyházmegye is. Ja, és vannak ad personam érsekek is, akiknek személy szerint jár az érseki rang, de nincs egyháztartományuk és nem is címzetes érsekek (általában érseki rangra emelt címzetes püspökök). --Iegeb vita 2014. április 23., 19:51 (CEST)
thread_title:  Még egy megjegyzés